e-mail: kultura.sport@pggrad.co.me

Na osnovu člana 39 i člana 40 stav 1 Zakona o državnoj imovini (“Sl. list Crne Gore”, broj 21/09, 40/11), člana 5 i 35 Uredbe o prodaji i davanju u zakup stvari u državnoj imovini („Sl. list Crne Gore“ br. 44/10) a u vezi sa Odlukom o davanju u zakup prostora u objektu iz lista nepokretnosti broj 3217 KO Podgorica III (“Sl. list CG-opštinski propisi” br. 14/21), Sekretarijat za kulturu i sport objavljuje

**JAVNI POZIV**

**za davanje u zakup prostora putem prikupljanjem ponuda**

**I-** **Predmet javnog poziva** je davanje u zakup prostora površine 106 m2 u objektu broj 1 iz lista nepokretnosti broj 3217 KO Podgorica III, na katastarskoj parceli broj 239 koji se nalazi u Zgradi za kulturno-umjetničku djelatnost pod nazivom ‘’Banja’’ -Cvijetin brijeg i sastoji se od prostora površine: 34,66m2, 27,94 m2 i 43,06 m2.

**II**-**Minimalna cijena** zakupa na mjesečnom nivou iznosi 668,00 eura bez PDV-a (6,30

 eura/m2 ).

**III-** Prostor se daje u zakup na period od 5 (pet) godina.

**IV-** Prostor se izdaje isključivo radi obavljanja ugostiteljske djelatnosti, koncept-kafe sa osmišljenim kulturnim sadržajima. Djelatnost kafea mora biti prilagođena programskim sadržajima zakupodavca, uz obavezu da sa zakupodavcem dogovara termine u kojima će samostalno organizovati kulturno-umjetničke događaje, kako ne bi dolazilo do organizovanja više događaja u istom danu. Kulturni događaji koje će zakupac samostalno organizovati moraju biti posebno osmišljeni, i o svakom planiranom događaju zakupac je u obavezi da obavijesti zakupodavca i traži mišljenje o organizovanju istog. Događaji koje zakupac samostalno organizuje moraju biti posebno osmišljeni na način da se prezentuju samostalni umjetnici, održavaju književne večeri, koncerti klasične muzike, odnosno svi oni događaji čijim sadržajima se promoviše kulturno-umjetničko stvaralaštvo. Prilikom obavljanja djelatnosti, pored uslova koje postavlja zakupodavac, zakupac je dužan da se u svemu pridržava obaveza kojima se reguliše obavljanje ugostiteljske djelatnosti. Prostor se daje u zakup uz obavezu zakupca da preduzme sve potrebne radove na adaptaciji istog o svom trošku, prema prethodno izrađenom idejnom rješenju adaptacije prostora sa prijedlogom mobilijara i rasvjete, a na koji saglasnost izdaje Glavni gradski arhitekta. Radove će izvoditi uz stručni nadzor koji će vršiti Agencija za izgradnju i razvoj Podgorice d.o.o. Zakupcu će se uložena sredstva, koja će procijeniti komisija imenovana od strane Gradonačelnika, priznavati kroz zakupninu.Zakupac je dužan nakon isteka perioda zakupa, prostor u viđenom stanju predati Glavnom gradu Podgorica.

**V-** Ponude zajedno sa dokazom o uplati depozita se predaju u zatvorenoj koverti Sekretarijatu za kulturu i sport- Ulica Marka Miljanova, br.4, Podgorica, sa naznakom “Za prikupljanje ponuda po Javnom pozivu - ne otvaraj”, zaključno sa **19. 07.2021.godine.**

Ponuda treba da sadrži:

-tačan naziv i adresu ponuđača,

-ponuđenu cijenu zakupa prostora izraženu u eurima (po m2 ili ukupno) bez PDV-a za period od mjesec dana,

-broj žiro računa za vraćanje depozita,

-pečat i potpis ovlašćenog lica u privrednom društvu ili drugom pravnom licu, odnosno potpis ponuđača za fizička lica,

-prijedlog dodatnog sadržaja(prijedlog kulturno umjetničkog programa-poglavlje VIII).

### Učesnici postupka dužni su kao garanciju učešća dostaviti dokaz o uplati depozita u iznosu od 10% od ukupnog minimalnog iznosa zakupnine na godišnjem nivou na Glavni račun trezora Glavnog grada - Podgorica br. 510-1068-37 kod CKB banke ili dostaviti garanciju banke bez prigovora naplativu na prvi poziv.

**VI-** Učesnici postupka prikupljanja ponuda dužni su uz ponudu dostaviti lične podatke:

- za fizička lica (ime i prezime, adresa stanovanja, matični broj, broj lične karte ili pasoša);

- za preduzetnike: rješenje o registraciji, ime i prezime, uvjerenje o prebivalištu, kopiju rješenja o dodijeljenom PIB-u i PDV-u, ukoliko je u sistemu PDV-a i karton deponovanih potpisa;

- za pravna lica naziv i sjedište, izvod iz CRPS-a ne stariji od (3) tri mjeseca za domaća privredna društva, odnosno dokaz o registraciji izdat od strane nadležnog organa kod kojeg je pravno lice registrovano za ostala pravna lica, a za strana lica dokaz o registraciji nadležnog organa matične države stranog ponuđača (original ili ovjerena kopija rješenja), ime i prezime direktora odnosno zakonskog zastupnika pravnog lica i njegov potpis, ovlašćenje - punomoćje za učestvovanje u postupku prikupljanja ponuda.

 Sva priložena dokumenta dostavljaju se u originalu ili ovjerenoj kopiji.

Za konkretni prostor isto lice može podnijeti samo jednu ponudu, u suprotnom uzeće se u obzir ponuda koja je ranije protokolisana.

Neblagovremene, nepotpune i neuredne ponude neće se razmatrati.

Ukoliko učesnik postupka sa najpovoljnijom ponudom odustane od ponude nakon otvaranja ponude gubi pravo na povraćaj depozita.

Postupak po ovom javnom pozivu će se proglasiti neuspjelim ukoliko više od dva prvorangirana ponuđača odustanu od ponude ili odbiju da potpišu ugovor u ostavljenom roku.

Ukoliko je ponuda nevažeća ili nije prihvaćena depozit se vraća podnosiocu ponude u roku od 7 (sedam) dana od dana sprovedenog postupka.

**VII-** **Kriterijumi** za izbor najpovoljnije ponude:

-najveća ponuđena cijena ............................................. 60 bodova;

-kulturno umjetnički program....................................... . 40 bodova

Stručna komisija će bodovati program u zavisnosti od sadržine po sljedećim podkriterijumima:

 -opis planiranih aktivnosti kulturnog sadržaja- do 20 bodova

-prikazani način učestvovanja u aktivnostima koje organizuje Zakupodavac-do 20 bodova

Komisija sačinjava bodovnu listu koja sadrži broj bodova po svakom od podkriterijuma sa obrazloženjem, te broj bodova po svakom od kriterijuma i ukupan broj ostvarenih bodova po svim kriterijumima.

Kod jednakog broja bodova javni poziv će se ponoviti.

**VIII-** Kao poseban uslov, uz ponudu mora biti dostavljen kulturno-umjetnički program koji će sadržati detaljan opis načina rada i plan sadržaja. Njime mora biti iskazana prilagođenost programskim sadržajima, prioritetima i ciljevima razvoja kulture na teritoriji Glavnog grada-Podgorice.

Potencijalni zakupci su dužni da dostave plan i prijedlog uzajamne saradnje u dijelu organizovanja kulturnih programa i događaja u prostoru koji se daje u zakup. To se prije svega odnosi na usklađivanje aktivnosti u dijelu kulture – likovnih, književnih, muzičkih događaja s aktivnostima koje Glavni grad Podgorica-Sekretarijat za kulturu i sport sprovodi. Plan i prijedlog kulturnih aktivnosti ne smije odstupati od smjernica razvoja kulture kojima se Glavni grad rukovodi.

Zakupci su dužni da tokom pružanja usluga ne koriste proizvode od plastike za jednokratnu upotrebu;

Zakupci su dužni da se u svakodnevnom radu vode principima zaštite životne sredine i očuvanja prostora, a svako suprotno postupanje biće sakcionisano u skladu sa pravnim propisima;

Zakupci su dužni poštovati propisano radno vrijeme i Pravilnik o graničnim vrijednostima buke.

**IX-**Način i uslovi plaćanja

1. Najpovoljniji ponuđač dužan je da sa Sekretarijatom za kulturu i sport zaključi ugovor o zakupu u roku od 8 (osam) dana od dana dostavljanja obavještenja. Ukoliko najpovoljniji ponuđač odustane od ponude i ne zaključi ugovor u predviđenom roku ili ne plati zakupninu za prostor u predviđenom roku, gubi pravo na istu, kao i pravo na povraćaj depozita.

2. Zakupnina se plaća na mjesečnom nivou unaprijed do 05. (petog) u mjesecu. Ponuđaču čija ponuda je prihvaćena depozit se uračunava u iznos zakupnine.

**X-** Sprovođenje postupka

Otvaranje ponuda sprovešće se dana **21. jula 2021.godine,** sa početkom u 12h, u prostorijama Sekretarijata za kulturu i sport i istom mogu prisustvovati predstavnici ponuđača.

Obavještenje o najpovoljnijem ponuđaču dostaviće se učesnicima postupka u roku od 8 dana od dana sprovođenja postupka.

 Bliža obavještenja mogu se dobiti svakog radnog dana neposredno u prostorijama Sekretarijatu za kulturu i sport ili na telefon broj 020 225 144.

Ponuđači zainteresovani za obilazak prostora koji je predmet zakupa, treba da se jave u Sekretarijatu za kulturu i sport.